stanford-oval/wikipedia huggingface dataset:
มหาวิทยาลัยเทคโนโลยีพระจอมเกล้าธนบุรี
วันสำคัญของมหาวิทยาลัย > วันวิทยาศาสตร์แห่งชาติ

วันที่ 18 สิงหาคม พ.ศ. 2411 พระบาทสมเด็จพระจอมเกล้าเจ้าอยู่หัว ได้เสด็จพระราชดำเนินชลมารคและสถลมารค ทอดพระเนตรสุริยุปราคาเต็มดวงที่ทรงคำนวณพยากรณ์ไว้ล่วงหน้า 2 ปี ว่าจะเกิดในวันอังคาร ขึ้น 1 ค่ำ เดือน 10 ปีมะโรง สัมฤทธิศก จุลศักราช 1230 โดยจะเห็นหมดดวงที่หว้ากอ จ.ประจวบคีรีขันธ์ ตรงเกาะจานขึ้นไปถึงปราณบุรี และลงไปถึง จ.ชุมพร พระองค์ทรงรับเอาศิลปวิทยาการ และความคิดสมัยใหม่มาประยุกต์ใช้ในการปกครองประเทศ ด้วยเหตุนี้องค์การศึกษาวิทยาศาสตร์ และวัฒนธรรมแห่งสหประชาชาติ (ยูเนสโก) จึงได้ประกาศยกย่องพระเกียรติคุณของพระองค์ให้ทรงเป็นบุคคลสำคัญของโลก ด้วยพระราชกรณียกิจและพระเกียรติคุณนานัปการ โดยเฉพาะพระราชกรณียกิจด้านดาราศาสตร์ ทั้งนี้ สมาคมวิทยาศาสตร์แห่งประเทศไทยในพระบรมราชูปถัมภ์ มีแนวคิดว่าน่าจะถือเอาวันที่ 18 สิงหาคม เป็นวันวิทยาศาสตร์ไทย ต่อมาวันที่ 14 เมษายน พ.ศ. 2525 คณะรัฐมนตรีได้มีมติเทิดพระเกียรติพระบาทสมเด็จพระจอมเกล้าเจ้าอยู่หัวเป็น "พระบิดาแห่งวิทยาศาสตร์ไทย" พร้อมทั้งกำหนดให้วันที่ 18 สิงหาคม เป็น "วันวิทยาศาสตร์แห่งชาติ" และต่อมาได้มีการสร้าง "อุทยานวิทยาศาสตร์"
วันสำคัญของมหาวิทยาลัย > วันพระราชสมภพพระบาทสมเด็จพระจอมเกล้าเจ้าอยู่หัว

เสด็จพระราชสมภพในวันพฤหัสบดี ขึ้น 14 ค่ำ เดือน 11 ปีชวด ตรงกับวันที่ 18 ตุลาคม พ.ศ. 2347 ในสมัยรัชกาลที่ 1 ณ นิวาสสถานในพระราชนิเวศน์เดิม ด้านใต้ของวัดอรุณราชวราราม เป็นพระราชโอรสองค์ที่ 43 และเป็นลำดับที่ 2 ในพระบาทสมเด็จพระพุทธเลิศหล้านภาลัยและสมเด็จพระศรีสุริเยนทราบรมราชินี
วันสำคัญของมหาวิทยาลัย > วันสวรรคตพระบาทสมเด็จพระจอมเกล้าเจ้าอยู่หัว

เสด็จสวรรคตเมื่อวันพฤหัสบดี เดือน 11 ขึ้น 15 ค่ำ ปีมะโรง เวลาทุ่มเศษ ตรงกับวันที่ 1 ตุลาคม พ.ศ. 2411  พิธีวางพวงมาลา เนื่องในวันคล้ายวันสวรรคตพระบาทสมเด็จพระจอมเกล้าเจ้าอยู่หัว บวงสรวงพระอริยพรหม และพระบรมราชานุสาวรีย์ ,ถวายบังคม และวางพวงมาลา ณ พระบรมราชานุสาวรีย์ ,หน่วยงานภายในมหาวิทยาลัยวางพวงมาลา ณ พระบรมราชานุสาวรีย์,พระสงฆ์ 9 รูป เจริญพระพุทธมนต์ ณ พระบรมราชานุสาวรีย์
สัญลักษณ์ > ตราสัญลักษณ์ > ตราประจำมหาวิทยาลัย

ลักษณะของตราเชิญมาจากพระราชลัญจกรประจำพระองค์ (ตราประจำพระองค์) พระบาทสมเด็จพระจอมเกล้าเจ้าอยู่หัว รัชกาลที่ 4
ลักษณะของตรา ประกอบด้วยลายกลางเป็นตราพระมหามงกุฎ ซึ่งนำมาจากพระบรมนามาภิไธยเดิม "มงกุฎ" และเป็นศิราภรณ์สำคัญหนึ่งในเครื่องเบญจราชกกุธภัณฑ์ของพระมหากษัตริย์ มีฉัตรบริวารขนาบอยู่บริเวณด้านข้างทั้งสอง โดยสัญลักษณ์ทั้งหมดจะอยู่ภายในวงกลม 2 ชั้น มีอักษรทั้งภาษาไทยและภาษาอังกฤษซึ่งแสดงนามมหาวิทยาลัย กำกับอยู่ภายในโค้งด้านล่างของวงกลม
สัญลักษณ์ > ตราสัญลักษณ์ > ตราสัญลักษณ์วิสัยทัศน์

เริ่มใช้ในปี พ.ศ. 2552  ประกอบด้วยสองส่วนคือ สัญลักษณ์วิสัยทัศน์ (Vision Mark) และตัวอักษรสัญลักษณ์ (Wordmark)
สัญลักษณ์วิสัยทัศน์ (Vision Mark) สื่อถึงความชัดเจนในวิสัยทัศน์ของมหาวิทยาลัย (Framing Vision) ที่จะก้าวสู่อนาคตอย่างยั่งยืน ด้วยความร่วมมือร่วมใจของชาว มจธ. โดยรูปแบบของจุด หรือ Pixel ที่เรียงกันสามารถสื่อถึงความเป็นมหาวิทยาลัยเทคโนโลยีได้อย่างร่วมสมัย ในขณะเดียวกันการเรียงกันเป็นเลขสี่ยังสามารถสื่อถึงความภาคภูมิใจในนามพระราชทาน
ตัวอักษรสัญลักษณ์ (Wordmark) เป็นการเรียงตัวกันอย่างสร้างสรรค์ (Creative & Constructive) สื่อถึงการไม่หยุดนิ่งและการเป็นองค์กรแห่งการเรียนรู้ การใช้ชื่อย่อตัวอักษรภาษาอังกฤษยังสื่อถึงวิสัยทัศน์ที่จะนำมหาวิทยาลัยก้าวไปสู่สากลอย่างมีประสิทธิภาพ
โดยตราวิสัยทัศน์ เป็นตราที่มีวัตถุประสงค์เพื่อลดทอนรายละเอียดของตราสัญลักษณ์ (LOGO) ให้ง่ายต่อการจดจำ, สร้างเอกลักษณ์ให้กับมหาวิทยาลัย และเป็นตราสัญลักษณ์ที่สามารถใช้ได้ในทุก ๆ ที่ เช่น ขวดน้ำ มจธ., ใบปลิว, แก้วน้ำ, ของที่ระลึก รวมทั้งที่ ๆ ไม่เหมาะสมที่จะใช้ตราพระลัญจกรซึ่งเป็นตราประจำพระองค์พระมหากษัตริย์
สัญลักษณ์ > เพลงประจำมหาวิทยาลัย

เพลงพระจอมเกล้าธนบุรี เป็นเพลงประจำมหาวิทยาลัย ประพันธ์ในปี พ.ศ. 2542 โดยนายก่อเกียรติ ชาตะนาวิน บทเพลงมีเนื้อร้องที่ครอบคลุมถึงสัญลักษณ์ต่างๆ ของมหาวิทยาลัย
เพลงมาร์ชห้ามุ่ง เป็นเพลงประพันธ์ขึ้นในปี พ.ศ. 2553 โดยนายไกวัล กุลวัฒโนทัย บทเพลงที่สามารถถ่ายทอดวิสัยทัศน์ห้ามุ่ง
เพลงลูกพระจอม เป็นเพลงประพันธ์ขึ้นในปี พ.ศ. 2551 ขับร้องสู่สาธารณชนครั้งแรกในกิจกรรมถวายสัตย์ปฏิญาณต่อพระมหาพิชัยมงกุฎ ขับร้องโดยวงประสานเสียงแห่งมหาวิทยาลัยเทคโนโลยีพระจอมเกล้าธนบุรี (KMUTT Chorus)
เพลงสถาบันเทคโนโลยีพระจอมเกล้า เป็นเพลงประพันธ์ทำนองขึ้นโดยครูเอื้อ สุนทรสนานแห่งวงสุนทราภรณ์ คำร้องโดย ธาตรี เป็นบทเพลงประจำสถาบันเทคโนโลยีพระจอมเกล้า
สัญลักษณ์ > สีประจำมหาวิทยาลัย

สีประจำมหาวิทยาลัย คือ สีแสดและสีเหลือง
โดยสีแสดเป็นสีประจำพระองค์ในพระบาทสมเด็จพระจอมเกล้าเจ้าอยู่หัว รัชกาลที่ 4 พระบิดาแห่งวิทยาศาสตร์ของไทย พระผู้ทรงริเริ่มแนวคิดสมัยใหม่ทางวิทยาศาสตร์และเทคโนโลยีของไทย
ส่วนสีเหลืองเป็นสีประจำพระองค์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 พระบิดาแห่งเทคโนโลยีของไทย พระผู้ทรงพระราชทานนามมหาวิทยาลัย
และเมื่อรวมกันจึงเป็นสีที่แสดงถึงความจงรักภักดี และเป็นสีที่แสดงถึงความเคลื่อนไหว ความไม่หยุดนิ่ง ความแข็งแรง ทั้งเป็นสีที่กระตุ้นให้เกิดความกระตือรือร้นเปรียบเทียบได้กับเครื่องมือเครื่องจักรที่มีการเคลื่อนไหวอยู่ตลอดเวลา ซึ่งเครื่องมือเครื่องจักรทั้งหลาย ถือเป็นส่วนสำคัญในการจัดการเรียนการสอนของมหาวิทยาลัย
สัญลักษณ์ > ดอกธรรมรักษา

ดอกไม้ประจำมหาวิทยาลัย คือ ดอกธรรมรักษา เป็นไม้ดอกที่พบมากในบริเวณที่ตั้ง มหาวิทยาลัยนับตั้งแต่เริ่มก่อตั้งวิทยาลัย และมีสีของดอกที่คล้องกับสีประจำมหาวิทยาลัยฯ นอกจากนี้ยังมีนามที่เป็นมงคลต่อนักศึกษาและบุคลากรในด้านจริยธรรม กล่าวคือ สอดคล้องกับคติธรรมที่ว่า "ธรรมะย่อมรักษาผู้ประพฤติธรรม"
การบริหารงาน > ผู้อำนวยการ หรือ อธิการบดี

| ผู้อำนวยการ วิทยาลัยเทคนิคธนบุรี> ลำดับ.ลำดับ | ผู้อำนวยการ วิทยาลัยเทคนิคธนบุรี> รูป.รูป | ผู้อำนวยการ วิทยาลัยเทคนิคธนบุรี> รายนามผู้อำนวยการ.รายนามผู้อำนวยการ | ผู้อำนวยการ วิทยาลัยเทคนิคธนบุรี> วาระการดำรงตำแหน่ง.เริ่มต้น | ผู้อำนวยการ วิทยาลัยเทคนิคธนบุรี> วาระการดำรงตำแหน่ง.สิ้นสุด | ผู้อำนวยการ วิทยาลัยเทคนิคธนบุรี> วาระการดำรงตำแหน่ง.ระยะเวลา (วัน) |
| --- | --- | --- | --- | --- | --- |
| 1 |  | อาจารย์ประภา ประจักษ์ศุภนิติ | 4 กุมภาพันธ์ พ.ศ. 2503 | 10 กันยายน พ.ศ. 2512 | 8 ปี 219 วัน |
อธิการบดี สถาบันเทคโนโลยีพระจอมเกล้า
| ลำดับ | รูป | รายนามอธิการบดี | วาระการดำรงตำแหน่ง | วาระการดำรงตำแหน่ง | วาระการดำรงตำแหน่ง |
| ลำดับ | รูป | รายนามอธิการบดี | เริ่มต้น | สิ้นสุด | ระยะเวลา (วัน) |
| 2 |  | ศาสตราจารย์ ดร.พงศ์ศักดิ์ วรสุนทโรสถ | 22 ธันวาคม พ.ศ. 2514 | 1 ตุลาคม พ.ศ. 2521 | 6 ปี 283 วัน |
| 3 |  | ศาสตราจารย์ ดร.บุญญศักดิ์ ใจจงกิจ | 3 พฤศจิกายน พ.ศ. 2521 | 22 สิงหาคม พ.ศ. 2526 | 4 ปี 292 วัน |
อธิการบดี มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)
| ลำดับ | รูป | รายนามอธิการบดี | วาระการดำรงตำแหน่ง | วาระการดำรงตำแหน่ง | วาระการดำรงตำแหน่ง |
| ลำดับ | รูป | รายนามอธิการบดี | เริ่มต้น | สิ้นสุด | ระยะเวลา (วัน) |
| 4 |  | รองศาสตราจารย์ ดร.ไพบูลย์ หังสพฤกษ์ | 15 กรกฎาคม พ.ศ. 2529 | 14 กรกฎาคม พ.ศ. 2532 | 5 ปี 365 วัน |
| 4 |  | รองศาสตราจารย์ ดร.ไพบูลย์ หังสพฤกษ์ | 15 กรกฎาคม พ.ศ. 2532 | 14 กรกฎาคม พ.ศ. 2535 | 5 ปี 365 วัน |
| 5 |  | รองศาสตราจารย์ ดร.หริส สูตะบุตร | 15 กรกฎาคม พ.ศ. 2535 | 14 กรกฎาคม พ.ศ. 2538 | 5 ปี 364 วัน |
| 5 |  | รองศาสตราจารย์ ดร.หริส สูตะบุตร | 15 กรกฎาคม พ.ศ. 2538 | 14 กรกฎาคม พ.ศ. 2541 | 5 ปี 364 วัน |
| 6 |  | อาจารย์ ดร.กฤษณพงศ์ กีรติกร | 15 กรกฎาคม พ.ศ. 2541 | 14 กรกฎาคม พ.ศ. 2545 | 8 ปี 0 วัน |
| 6 |  | อาจารย์ ดร.กฤษณพงศ์ กีรติกร | 15 กรกฎาคม พ.ศ. 2545 | 15 กรกฎาคม พ.ศ. 2549 | 8 ปี 0 วัน |
| 7 |  | รองศาสตราจารย์ ดร.ไกรวุฒิ เกียรติโกมล | 16 กรกฎาคม พ.ศ. 2549 | 15 กรกฎาคม พ.ศ. 2553 | 3 ปี 364 วัน |
| 8 |  | รองศาสตราจารย์ ดร.ศักรินทร์ ภูมิรัตน | 16 กรกฎาคม พ.ศ. 2553 | 15 กรกฎาคม พ.ศ. 2557 | 8 ปี 158 วัน |
| 8 |  | รองศาสตราจารย์ ดร.ศักรินทร์ ภูมิรัตน | 22 ธันวาคม พ.ศ. 2557 | 21 ธันวาคม พ.ศ. 2561 | 8 ปี 158 วัน |
| 9 |  | รองศาสตราจารย์ ดร.สุวิทย์ แซ่เตีย | 25 ธันวาคม พ.ศ. 2561 | 24 ธันวาคม พ.ศ. 2565 | 6 ปี 81 วัน |
| 9 |  | รองศาสตราจารย์ ดร.สุวิทย์ แซ่เตีย | 18 มีนาคม พ.ศ. 2566 | ปัจจุบัน | 6 ปี 81 วัน |
การบริหารงาน > นายกสภา

| นายกสภา สถาบันเทคโนโลยีพระจอมเกล้า> ลำดับ.ลำดับ | นายกสภา สถาบันเทคโนโลยีพระจอมเกล้า> รูป.รูป | นายกสภา สถาบันเทคโนโลยีพระจอมเกล้า> รายนามนายกสภา.รายนามนายกสภา | นายกสภา สถาบันเทคโนโลยีพระจอมเกล้า> วาระการดำรงตำแหน่ง.เริ่มต้น | นายกสภา สถาบันเทคโนโลยีพระจอมเกล้า> วาระการดำรงตำแหน่ง.สิ้นสุด | นายกสภา สถาบันเทคโนโลยีพระจอมเกล้า> วาระการดำรงตำแหน่ง.ระยะเวลา (วัน) |
| --- | --- | --- | --- | --- | --- |
| 1 |  | นายสุกิจ นิมมานเหมินทร์ | 4 กุมภาพันธ์ 2514 | 16 พฤศจิกายน 2514 | 285 วัน |
| 2 |  | บุญถิ่น อัตถากร | 17 พฤศจิกายน พ.ศ. 2514 | 18 ธันวาคม พ.ศ. 2515 | 1 ปี 31 วัน |
| 3 |  | นายอภัย จันทวิมล | 19 ธันวาคม พ.ศ. 2515 | 29 พฤษภาคม พ.ศ. 2517 | 1 ปี 161 วัน |
| 4 |  | นายเกรียง กีรติกร | 30 พฤษภาคม พ.ศ. 2517 | 28 มิถุนายน พ.ศ. 2517 | 29 วัน |
| 5 |  | นายเกษม สุวรรณกุล | 29 มิถุนายน พ.ศ. 2517 | 25 มกราคม พ.ศ. 2518 | 210 วัน |
| 6 |  | พลเรือตรี ชลี สินธุโสภณ | 26 มกราคม พ.ศ. 2518 | 13 มกราคม พ.ศ. 2521 | 2 ปี 352 วัน |
| 7 |  | จำรัส ฉายะพงศ์ | 14 มกราคม พ.ศ. 2521 | 31 มกราคม พ.ศ. 2530 | 9 ปี 17 วัน |
| นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> ลำดับ.ลำดับ | นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> รูป.รูป | นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> รายนามนายกสภา.รายนามนายกสภา | นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> วาระการดำรงตำแหน่ง.เริ่มต้น | นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> วาระการดำรงตำแหน่ง.สิ้นสุด | นายกสภา มหาวิทยาลัยเทคโนโลยีพระจอมเกล้าธนบุรี (สถาบันเทคโนโลยีพระจอมเกล้าธนบุรี)> วาระการดำรงตำแหน่ง.ระยะเวลา (วัน) |
| --- | --- | --- | --- | --- | --- |
| 7 |  | จำรัส ฉายะพงศ์ | 1 กุมภาพันธ์ พ.ศ. 2530 | 30 มิถุนายน พ.ศ. 2531 | 1 ปี 150 วัน |
| 8 |  | บุญเยี่ยม มีศุข | 1 กรกฎาคม พ.ศ. 2531 | 1 กันยายน พ.ศ. 2541 | 10 ปี 62 วัน |
| 9 |  | นายพารณ อิศรเสนา ณ อยุธยา | 2 กันยายน พ.ศ. 2541 | 28 กุมภาพันธ์ พ.ศ. 2545 | 3 ปี 179 วัน |
| 10 |  | ทองฉัตร หงส์ลดารมภ์ | 1 มีนาคม พ.ศ. 2545 | 27 พฤษภาคม พ.ศ. 2562 | 17 ปี 87 วัน |
| 11 |  | นายยงยุทธ ยุทธวงศ์ | 28 พฤษภาคม พ.ศ. 2562 | ปัจจุบัน | 5 ปี 292 วัน |
หน่วยงานที่เปิดสอน

มหาวิทยาลัยเทคโนโลยีพระจอมเกล้าธนบุรี เน้นการเรียนการสอนด้านวิทยาศาสตร์และเทคโนโลยี โดยเปิดสอนระดับปริญญาตรี  ปริญญาโท และปริญญาเอก
หน่วยงานที่เปิดสอน > คณะ

มหาวิทยาลัยเทคโนโลยีพระจอมเกล้าธนบุรี มี 12 หน่วยงานที่จัดทำการเรียนการสอน แบ่งเป็น 8 คณะ 1 สถาบัน 2 บัณฑิตวิทยาลัยและ 1 วิทยาลัยสหวิทยาการ ดังนี้
หน่วยงานที่เปิดสอน > คณะ > คณะวิศวกรรมศาสตร์

คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2503 ถือว่าเป็นคณะวิศวกรรมศาสตร์ที่มีสาขาวิชาทางด้านวิศวกรรมศาสตร์มากที่สุดแห่งหนึ่งของประเทศไทย เป็น 1 ใน 8 ของคณะวิศวกรรมศาสตร์ที่เก่าแก่ที่สุดของประเทศไทย เรียงลำดับตามการก่อตั้งดังนี้ 

1.จุฬาลงกรณ์มหาวิทยาลัย 

2.มหาวิทยาลัยเกษตรศาสตร์ 

3.มหาวิทยาลัยเทคโนโลยีพระจอมเกล้าธนบุรี 

4.สถาบันเทคโนโลยีพระจอมเกล้าเจ้าคุณทหารลาดกระบัง 

5.มหาวิทยาลัยขอนแก่น 

6.มหาวิทยาลัยเทคโนโลยีพระจอมเกล้าพระนครเหนือ

7.มหาวิทยาลัยสงขลานครินทร์ 

8.มหาวิทยาลัยเชียงใหม่
คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี ถือว่าเป็นคณะวิศวกรรมศาสตร์ที่เปิดสอนมีสาขาวิชาทางด้านวิศวกรรมศาสตร์ในระดับปริญญาตรีมากที่สุด 1 ใน 3 ของประเทศไทย และในระดับปริญญาโทและปริญญาเอกมากที่สุดในประเทศไทย
หลักสูตรทั้งหมดของคณะวิศวกรรมศาสตร์ รวมทั้งสิ้น 57 สาขา สอนทั้งในหลักสูตรปกติ หลักสูตรนานาชาติ และหลักสูตร Residential College ของมหาวิทยาลัย Cambridge และ Oxford จากประเทศอังกฤษ อีกทั้งคณะวิศวกรรมศาสตร์ มจธ. คว้าอันดับ 1 ด้านวิศวกรรมศาสตร์ของไทย จากการจัดอันดับมหาวิทยาลัย โดย  U.S. News & World Report ประจำปี 2020 อีกด้วย
ประกอบด้วย 11 ภาควิชา
| --- | --- |
 วิศวกรรมโยธา  วิศวกรรมเครื่องกล  วิศวกรรมไฟฟ้า  วิศวกรรมอุตสาหการและแมคคาทรอนิกส์  วิศวกรรมเคมี  วิศวกรรมคอมพิวเตอร์:  วิศวกรรมอิเล็กทรอนิกส์และโทรคมนาคม  วิศวกรรมระบบควบคุมและเครื่องมือวัด  วิศวกรรมสิ่งแวดล้อม  วิศวกรรมเครื่องมือและวัสดุ  วิศวกรรมอาหาร
หน่วยงานที่เปิดสอน > คณะ > คณะวิทยาศาสตร์

คณะวิทยาศาสตร์ ของ มหาวิทยาลัยเทคโนโลยีพระจอมเกล้าธนบุรี เปิดสอนในหลักสูตรปกติ สองภาษาและนานาชาติ ในระดับปริญญาตรี โท และเอก และได้รับการจัดอันดับใหเป็น
ประกอบด้วย 4 ภาควิชา
คณิตศาสตร์
ฟิสิกส์
เคมี
จุลชีววิทยา
หลักสูตร
หน่วยงานที่เปิดสอน > คณะ > คณะสถาปัตยกรรมศาสตร์และการออกแบบ

คณะสถาปัตยกรรมศาสตร์และการออกแบบ ของมหาวิทยาลัยเทคโนโลยีพระจอมเกล้าธนบุรี เป็นคณะทางด้านสถาปัตยกรรมศาสตร์เพียงแห่งเดียวในประเทศไทย ที่จัดการเรียนการสอนหลักสูตรนานาชาติทุกสาขาวิชา ในระดับปริญญาตรี โท และเอก ครอบคลุมด้านสถาปัตยกรรมหลัก สถาปัตยกรรมภายใน ภูมิสถาปัตยกรรม ออกแบบอุตสาหกรรม ออกแบบนวัตกรรม รวมถึงออกแบบนิเทศน์ศิลป์
หน่วยงานที่เปิดสอน > คณะ > คณะครุศาสตร์อุตสาหกรรมและเทคโนโลยี

คณะครุศาสตร์อุตสาหกรรมและเทคโนโลยี ก่อตั้งเมื่อปี พ.ศ. 2517 เดิมมีชื่อว่า คณะครุศาสตร์อุตสาหกรรมและวิทยาศาสตร์
ภาควิชา
ครุศาสตร์เครื่องกล
ครุศาสตร์ไฟฟ้า
ครุศาสตร์โยธา
ครุศาสตร์อุตสาหการ
เทคโนโลยีการพิมพ์และบรรจุภัณฑ์
เทคโนโลยีและสื่อสารการศึกษา
คอมพิวเตอร์และเทคโนโลยีสารสนเทศ
หลักสูตร
หน่วยงานที่เปิดสอน > คณะ > คณะเทคโนโลยีสารสนเทศ

คณะเทคโนโลยีสารสนเทศ ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2538  ซึ่งปีแห่งเทคโนโลยีสารสนเทศไทยด้วย
SIT KMUTT เป็นคณะเทคโนโลยีสารสนเทศชั้นนำของประเทศไทย และคณะเทคโนโลยีสารสนเทศแห่งแรกในประเทศไทย ที่เปิดสอนสาขาเทคโนโลยีสารสนเทศครบถ้วนทั้ง ปริญญาตรี โท และเอก ทั้งหลักสูตรปกติและหลักสูตรนานาชาติ
หน่วยงานที่เปิดสอน > คณะ > คณะพลังงานสิ่งแวดล้อมและวัสดุ

คณะพลังงานสิ่งแวดล้อมและวัสดุ ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2519 เดิมมีชื่อว่า คณะพลังงานและวัสดุ นับเป็นสถาบันการศึกษาแห่งแรกในเอเชียตะวันออกเฉียงใต้ที่ได้เปิดหลักสูตรที่มีลักษณะเป็นสหวิทยาการ (Interdisciplinary) ปัจจุบันมีหลักสูตรการเรียนการสอนทั้งในระดับปริญญาโทและระดับปริญญาเอก
หน่วยงานที่เปิดสอน > คณะ > คณะทรัพยากรชีวภาพและเทคโนโลยี

คณะทรัพยากรชีวภาพและเทคโนโลยี ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2537 ปัจจุบันมีหลักสูตรการเรียนการสอนทั้งในระดับปริญญาโทและระดับปริญญาเอก
หน่วยงานที่เปิดสอน > คณะ > คณะศิลปศาสตร์

คณะศิลปศาสตร์ ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2537 ปัจจุบันมีหลักสูตรการเรียนการสอนทั้งในระดับปริญญาโทและระดับปริญญาเอก
หน่วยงานที่เปิดสอน > คณะ > สถาบันวิทยาการหุ่นยนต์ภาคสนาม

สถาบันวิทยาการหุ่นยนต์ภาคสนาม (ฟีโบ้) ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี พ.ศ. 2538 ตามแผนพัฒนาการศึกษาฉบับที่ 7 เพื่อวิจัยพัฒนาการศึกษาระดับสูงทางด้านวิชาการหุ่นยนต์ และงานวิจัยทางด้านระบบอัตโนมัติในภาคอุตสาหกรรม รวมถึงการให้บริการรับปรึกษาด้านอุตสาหกรรมต่างๆภายในประเทศ
หน่วยงานที่เปิดสอน > คณะ > บัณฑิตวิทยาลัยการจัดการและนวัตกรรม

บัณฑิตวิทยาลัยการจัดการและนวัตกรรม ของ มหาวิทยาลัยเทคโนโลยีพระจอมเกล้าธนบุรี ก่อตั้งเมื่อปี 2546 เปิดสอนหลักสูตรวิทยาศาสตรมหาบัณฑิตและบริหารธุรกิจมหาบัณฑิต ใน 4 สาขาวิชา ดังนี้
หน่วยงานที่เปิดสอน > คณะ > บัณฑิตวิทยาลัยร่วมด้านพลังงานและสิ่งแวดล้อม

เปิดสอนระดับปริญญาโทและเอก
หน่วยงานที่เปิดสอน > คณะ > วิทยาลัยสหวิทยาการ

เปิดสอนระดับปริญญาตรี
หน่วยงานทั่วไป > หน่วยงานภายใน

สำนักวิจัยและบริการวิทยาศาสตร์และเทคโนโลยี (สวท) จัดตั้งขึ้นตามประกาศพระราชกิจจานุเบกษาเล่มที่ 114 ตอนที่ 16 ก. เหตุผลในการประกาศใช้พระราชกิจจานุเบกษาฉบับนี้ คือ ให้สำนักวิจัยและบริการวิทยาศาสตร์และเทคโนโลยี เป็นหน่วยงานที่มีฐานะเทียบเท่าคณะ เพื่อเป็นแหล่งดำเนินการวิจัย การพัฒนาและการวิศวกรรม ถ่ายทอดเทคโนโลยีสหวิทยบริการ เพื่อสนองนโยบายด้านการพัฒนาการศึกษาวิทยาศาสตร์และเน้นนโยบายการพึ่งพาตนเอง สร้างขีดความสามารถของภาครัฐและเอกชน ในการพัฒนาวิชาการทางวิทยาศาสตร์และเทคโนโลยีต่างๆ ประกอบด้วยศูนย์ต่างๆ ดังนี้
ศูนย์การศึกษาต่อเนื่อง เก็บถาวร 2005-12-25 ที่ เวย์แบ็กแมชชีน
ศูนย์วิจัยและบริการอุตสาหกรรมการเกษตรและอุตสาหกรรมชีวเคมี เก็บถาวร 2005-12-25 ที่ เวย์แบ็กแมชชีน
ศูนย์นวัตกรรมระบบ เก็บถาวร 2005-12-25 ที่ เวย์แบ็กแมชชีน
ศูนย์นวัตกรรมนโยบาย เก็บถาวร 2005-12-25 ที่ เวย์แบ็กแมชชีน
ศูนย์เทคโนโลยีซ่อมบำรุงรักษา เก็บถาวร 2005-12-25 ที่ เวย์แบ็กแมชชีน
ศูนย์ส่งเสริมงานวิจัยและทรัพย์สินทางปัญญา เก็บถาวร 2005-11-18 ที่ เวย์แบ็กแมชชีน
ศูนย์พัฒนาผลิตภาพอุตสาหกรรม (CIPD) เก็บถาวร 2005-10-18 ที่ เวย์แบ็กแมชชีน
ศูนย์วิจัยและพัฒนาจราจรและขนส่ง ( ศพจ. ) เก็บถาวร 2005-12-25 ที่ เวย์แบ็กแมชชีน
ศูนย์วิจัยวิทยาศาสตร์ทางด้านอาคาร เก็บถาวร 2005-12-25 ที่ เวย์แบ็กแมชชีน
ศูนย์วิศวกรรมอุณหภาพ เก็บถาวร 2005-12-25 ที่ เวย์แบ็กแมชชีน
สำนักงานเทคโนโลยี SMEs เก็บถาวร 2005-12-25 ที่ เวย์แบ็กแมชชีน
ศูนย์เครื่องมือวิทยาศาสตร์เพื่อมาตรฐานและอุตสาหกรรม เก็บถาวร 2005-11-18 ที่ เวย์แบ็กแมชชีน
สถาบันพัฒนาและฝึกอบรมโรงงานต้นแบบ
สถาบันการเรียนรู้ เก็บถาวร 2007-01-28 ที่ เวย์แบ็กแมชชีน
สถาบันวิทยาการหุ่นยนต์ภาคสนาม เก็บถาวร 2005-11-07 ที่ เวย์แบ็กแมชชีน
หน่วยงานทั่วไป > วิทยาเขต

มจธ.บางมด ตั้งอยู่เลขที่ 126 ถนนประชาอุทิศ แขวงบางมด เขตทุ่งครุ กรุงเทพฯ 10140 มีพื้นที่มากกว่า 134 ไร่ เริ่มดำเนินการตั้งแต่ปี พ.ศ. 2503 มจธ.บางมด เป็นพื้นที่หลักและศูนย์กลางในการบริหาร และการจัด การเรียนการสอนของมหาวิทยาลัย
มจธ. (บางขุนเทียน) สวนอุตสาหกรรมแห่งแรกของประเทศไทย อยู่ห่างจาก มจธ. บางมด ประมาณ 20 กิโลเมตร มีพื้นที่รวม 80 ไร่ ประกอบด้วย คณะสถาปัตยกรรมศาสตร์และการออกแบบ คณะทรัพยากรชีวภาพและเทคโนโลยี สถาบันพัฒนาและฝึกอบรมโรงงานต้นแบบ โรงงานต้นแบบผลิตยาชีววัตถุแห่งชาติ ศูนย์พัฒนามาตรฐานและทดสอบระบบเซลล์แสงอาทิตย์ และอาคารวิจัยและนวัตกรรม กระบวนการชีวภาพ นักศึกษาสามารถเดินทางไปมาระหว่าง มจธ. บางมด และ มจธ.บางขุนเทียน โดยรถโดยสารของมหาวิทยาลัยซึ่งมีให้บริการเดินรถตลอดทั้งวัน
มจธ. (ราชบุรี) เป็นพื้นที่จัดการเรียนการสอนระบบ Residential College แห่งแรกของประเทศไทย มุ่งเน้นให้เกิดการเรียนรู้ที่สามารถพัฒนาสติปัญญา และการพัฒนาคุณลักษณะการเป็นพลเมืองที่ดี ที่จะนำไปสู่การเป็นผู้นำการเปลี่ยนแปลงในด้านวิชาชีพ มีทักษะชีวิตและสังคม สามารถเชื่อมโยงและประยุกต์ใช้ในโจทย์และวิชาการแขนงต่างๆได้ มจธ. ราชบุรี ก่อตั้งขึ้น ณ ตำบลรางบัว อำเภอจอมบึง จังหวัดราชบุรี เนื้อที่ 1,200 ไร่ ในปี พ.ศ. 2538 ตามนโยบายการขยายโอกาสอุดมศึกษาไปสู่ภูมิภาค โดยผู้ว่าราชการจังหวัดราชบุรี (หม่อมราชวงศ์กำลูนเทพ เทวกุล) และ ร้อยตำรวจโทเชาวริน ลัทธศักดิ์ศิริ พร้อมด้วยประชาชนใน อำเภอจอมบึง จังหวัดราชบุรี ให้การสนับสนุนการจัดตั้งวิทยาเขต วิทยาเขตราชบุรี เปิดทำการสอนครั้งแรกในปี พ.ศ. 2539 ในคณะเทคโนโลยีสารสนเทศ หลักสูตร 2 ปี (ต่อเนื่อง) ในปี พ.ศ. 2556 ได้เปิดสอนหลักสูตร Liberal Arts Engineer ของคณะวิศวกรรมศาสตร์ในสาขาวิศวกรรมเครื่องกล วิศวกรรมคอมพิวเตอร์ วิศวกรรมไฟฟ้า (ระบบไฟฟ้า อิเล็กทรอนิกส์กำลังและพลังงาน) และวิศวกรรมอุตสาหการ
สำนักเคเอกซ์ หรือ KX - Knowledge Exchange for Innovation ตั้งอยู่ ถ.กรุงธนบุรี เขตคลองสาน กรุงเทพมหานคร เป็นพื้นที่แลกเปลี่ยนความรู้ โดยมีเป้าหมายคือนำความรู้และนวัตกรรมของมหาวิทยาลัยไปใช้จริงในภาคอุตสาหกรรมทั้งขนาดกลางและขนาดย่อม (SMEs) ผ่านกลไกการแลกเปลี่ยนทางความรู้เหมือนชื่ออาคาร Knowledge Exchange อาคารด้านในออกแบบโดยใช้แนวคิด Interlocking in Space คือ การเชื่อมพื้นที่แต่ละส่วนเข้าหากัน เพื่อให้ห้องกว้างขึ้น เป็นการใช้สอยพื้นที่ที่มีอยู่อย่างจำกัดให้เกิดประโยชน์สูงสุด สำนักเคเอ็กซ์มีทั้งหมด 20 ชั้น ประกอบไปด้วย ห้องประชุม ห้องสัมมนา ห้องจัดงาน และ Co-Working Space ทุกส่วนถูกออกแบบมาเพื่อให้สามารถใช้งานและเรียนรู้งานได้อย่างเต็มรูปแบบ การเดินทางระหว่าง มจธ. บางมด และสำนักเคเอ็กซ์ สามารถใช้รถโดยสารของมหาวิทยาลัยได้ ซึ่งมีรอบการใช้บริการตลอดทั้งวัน สำหรับประชาชนทั่วไปสามารถเดินทางมายังสำนักเคเอ็กซ์ โดยใช้บริการรถไฟฟ้าบีทีเอสโดยลงที่สถานีวงเวียนใหญ่
อันดับมหาวิทยาลัย

บทความหลัก: อันดับมหาวิทยาลัยในประเทศไทย
บุคคลสำคัญ

บทความหลัก: รายนามบุคคลที่มีชื่อเสียงจากมหาวิทยาลัยเทคโนโลยีพระจอมเกล้าธนบุรี
บุคคลสำคัญ > คณะวิทยาศาสตร์

เรืองวิทย์ ลิกค์ (ศิษย์เก่า) อดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงอุตสาหกรรม
ศ.ดร.กำพล ปัญญาโกเมศ (ศิษย์เก่า) อดีตอธิการบดีสถาบันบัณฑิตพัฒนบริหารศาสตร์
ประพันธ์ อนุพงษ์องอาจ (ศิษย์เก่า) กรรมการ บริษัท ธนชาตประกันภัย จำกัด (มหาชน)
รศ.ดร.เติมศักดิ์ ศรีคิรินทร์(ศิษย์เก่า) ผู้อำนวยการศูนย์เทคโนโลยีโลหะและวัสดุแห่งชาติ สวทช.
ไอริณ ดำรงค์มงคลกุล (ศิษย์เก่า) พิธีกร และผู้ประกาศข่าว
บุคคลสำคัญ > คณะครุศาสตร์อุตสาหกรรมและเทคโนโลยี

ผศ.ดร.สืบพงษ์ ปราบใหญ่ (ศิษย์เก่า) อดีตอธิการบดีมหาวิทยาลัยรามคำแหง
บุคคลสำคัญ > คณะสถาปัตยกรรมศาสตร์และการออกแบบ

ศิริศิลป์ โชติวิจิตร (กวาง AB Nornal)  (ศิษย์เก่า) นักร้อง
บุคคลสำคัญ > คณะเทคโนโลยีสารสนเทศ

ธิดา ธัญญประเสริฐกุล (ศิษย์เก่า) นักแปล
บุคคลสำคัญ > คณะพลังงานสิ่งแวดล้อมและวัสดุ

สุพจน์ เลียดประถม (ศิษย์เก่า) อดีตสมาชิกวุฒิสภา จังหวัดตราด
อำนวย ทองสถิตย์ (ศิษย์เก่า) อดีตอธิบดีกรมพัฒนาพลังงานทดแทนและอนุรักษ์พลังงาน กระทรวงพลังงาน
ศ.ดร.ฐานิตย์ เมธิยานนท์ (ศิษย์เก่า) ศาสตราจารย์สาขาวิศวกรรมเครื่องกล มหาวิทยาลัยเทคโนโลยีมหานคร
อัลเลน อาร์. ชินด์เลอร์ จูเนียร์

อัลเลน อาร์. ชินด์เลอร์ จูเนียร์
อัลเลน อาร์. ชินด์เลอร์ จูเนียร์ (อังกฤษ: Allen R. Schindler, Jr.; 13 ธันวาคม ค.ศ. 1969 — 27 ตุลาคม ค.ศ. 1992) จ่าตรีพลวิทยุ สังกัดนาวิกโยธินสหรัฐอเมริกา ที่ถูกฆาตกรรมจากการเป็นเกย์ ถูกฆ่าในห้องน้ำสาธารณะที่ซาเซโบะ จังหวัดนางาซากิ โดยลูกเรือลำเดียวกัน ชื่อ เทอร์รี เอ็ม. เฮลวีย์ โดยสมรู้ร่วมคิดกับ ชาร์ล วินส์ ซึ่งเหตุการณ์นี้หนังสือ เอสไควร์ เรียกว่า "การฆาตกรรมที่ป่าเถื่อน"
ภูมิหลัง

ชินด์เลอร์เกิดในครอบครัวกะลาสี ที่ชิคาโกไฮส์ รัฐอิลลินอย ได้เข้าเป็นพลวิทยุบนเรือยูเอสเอสเบลโลวูด ในซาเซโบะ จังหวัดนางาซากิ
จากข้อมูลของเพื่อนของเขา ชินด์เลอร์มักบ่นเสมอจากการถูกรังควานจากพวกต่อต้านเกย์จากสายบังคับบัญชา ในเดือนมีนาคมและเมษายน ค.ศ. 1992 โดยกล่าวถึงเหตุการณ์อย่างเช่น ถูกกักขังในล็อกเกอร์ของเขา และมักมีความเห็นจากลูกเรือด้วยกัน เช่น "มีเกย์อยู่บนเรือและเขาสมควรตาย" ชินด์เลอร์จึงเริ่มหาหนทางที่จะออกจากกองทัพ แต่ผู้บังคับบัญชายืนยันให้เขาอยู่จนกว่าจะเสร็จภารกิจ และถึงแม้ว่าเขาจะรู้ว่าเขาจะอยู่ด้วยความไม่ปลอดภัย เขาก็ยังคงปฏิบัติหน้าที่ตามคำสั่งอย่างดี
ขณะที่เดินทางจากแซนดีเอโกไปยังซาเซโบะ เรือได้หยุดจอดระยะสั้น ๆ ที่เพิร์ลฮาร์เบอร์ ฮาวาย ระหว่างทางไปถึงจุดหมายปลายทางสู่ญี่ปุ่น เขาได้รับการประกาศพิเรนว่า "2-Q-T-2-B-S-T-R-8” (too cute to be straight) หรือ น่ารักเกินไปที่จะเป็นชายแท้" ตามสายซึ่งส่งไปถึงกองเรือแปซิฟิก "เมื่อเขาปรากฏตัวที่เสาอากาศเพื่อรับข้อความนิรนาม เขาก็ร้องขอให้ปิดมันซะ และมันก็เปิดออกไปท่ามกลางคนฟังร่วม 200-300 คน" ชินด์เลอร์ถูกกักบริเวณออกไปและไม่สามารถออกจากเรือได้จนกว่าอีกหลายเดือนที่เรือจะถึงซาเซโบะ  4 วันก่อนที่เขาจะถูกฆาตกรรม
ฆาตกรรม

พลอากาศ เทอร์รี เอ็ม. เฮลวีย์ ที่อยู่ในหน่วยอากาศของเรือกระทืบชินด์เลอร์จนเสียชีวิตในห้องน้ำ ในสวนสาธารณะที่ซาเซโบะ จังหวัดนางาซากิ เขาเสียชีวิตบนพื้นห้องน้ำจนตรวจการณ์ฝั่งและพยานแบกร่างของชินด์เลอร์ไปที่สะพานอัลบูเกอร์ ชินด์เลอร์มีสภาพ "บาดแผลสาหัส 4 ที่ที่ศีรษะ หน้าอก และท้อง" หัวของเขาแหลกละเอียด ซี่โครงหัก และองคชาตถูกตัด และมี "รอยเท้าที่หน้าผากและหน้าอก" ถูกทำลายแทบทุกส่วนของร่างกาย จนแทบจำสภาพไม่ได้ มีเพียงหลักฐานที่ทำให้จำได้คือรอยสักที่แขน
รายละเอียดเปิดเผย

กองทัพเรือไม่เต็มใจให้ข้อมูลเกี่ยวกับการฆาตกรรม ทั้งกับสื่อและญาติผู้ตาย โดยเฉพาะกับแม่ของเขา โดโรธี แฮจดีส์
กองทัพเรือปฏิเสธว่า ได้รับการเสียงบ่นของการคุกคามและปฏิเสธที่จะพูดสู่สาธารณะ จนกว่าจะได้รับรายงานจากทางตำรวจญี่ปุ่น
ทีมแพทย์จากฐานซาเซโบะ ประกาศการเสียชีวิตของเขา โดยเปรียบเทียบสภาพบาดเจ็บของเหยื่อ เหมือนประสบกับม้าดุร้ายรุมกระทืบ และพูดว่า "แย่กว่าถูกม้ากระทืบ เหมือนกับถูกรถความเร็วสูงชนหรือประสบอุบัติเหตุทางเครื่องบินความเร็วต่ำ"
ทางครอบครัว แม่และพี่สาวของเขาสามารถระบุตัวเขาได้เพียงจากรอยสักที่แขนเขาเท่านั้น
การสอบสวนและผล

ในระหว่างการสอบสวน เฮลวีย์ ปฏิเสธที่เขาฆ่าชินด์เลอร์ เพราะเขาเป็นเกย์ โดยกล่าวว่า "ผมไม่ได้ทำร้ายเขาเพราะเขาเป็นโฮโมเซ็กชวล" แต่หลักฐานที่นำเสนอโดย ผู้สืบสวน เคนนอน เอฟ. ไพรเวต จากคำซักถามในวันหลังจากที่เขาฆาตกรรม เขาพูดว่า "เขาเกลียดโฮโมเซ็กชวล" เขาขยะแขยงมัน ไพรเวตพูดเช่นนั้น ในการฆาตกรรมชินด์เลอร์ ไพรเวตได้อ้างคำพูดของเฮลวีย์ พูดว่า  "ผมไม่เสียใจ ผมจะทำอีก เขาสมควรได้รับ"
ศาลตัดสินลดโทษหลังจากสารภาพผิด ลดโทษจากประหารชีวิตเหลือจำคุกตลอดชีวิต
หลังการสอบสวน เฮวลีย์พิสูจน์ว่ามีความผิดฐานฆาตกรรมและกัปตันที่เก็บเรื่องเงียบที่ลดขั้นและย้ายไปอยู่ที่ฟลอริดา เฮลวีย์จำคุกอยู่ที่เรือนจำทหารใน United States Disciplinary Barracks ที่ฟอร์ตลีเวนเวิร์ท ในรัฐแคนซัส และผู้สมรู้ร่วมคิด ชาร์ล วินส์ จำเลยให้การรับสารภาพเพื่อลดจำนวนข้อหาความผิดลงเหลือ 3 ข้อหา รวมถึงไม่รายงานอาชญากรรม เขาถูกจำคุก 78 วัน และถูกปลดออกจากกองทัพเรือ